**Agenția Mondială Anti-Doping**

**Comunicare pentru parteneri cu privire la posibilele cazuri de contaminare cu diuretice¹**

Ca urmare a introducerii noilor cerințe de raportare începând cu 1 iunie 2021, Agenția Mondială Anti-Doping (*WADA*) dorește să publice această comunicare a partenerilor cu instrucțiuni privind raportarea, investigarea și *gestionarea rezultatelor* posibilelor cazuri de contaminare cu diuretice.

1. **Cerințe noi privind raportarea pentru anumite diuretice**

Utilizarea diureticelor fără a deține o *SUT* este interzisă în permanență și în orice concentrație, deoarece diureticele pot fi utilizate (a) pentru a masca prezența în urină a altor *substanțe interzise*; și/sau (b) pentru a induce artificial pierderea în greutate în sporturi/discipline unde sportivii trebuie să îndeplinească criterii de greutate.

Cu toate acestea, cantități importante a șase diuretice specifice (acetazolamidă, bumetanidă, furosemid, hidroclorotiazidă, torasemidă și triamteren) au fost găsite în produsele farmaceutice orale, atât în produse disponibile pe bază de rețetă, cât și în produse eliberate fără rețetă. În timp ce aceste produse încă sunt conforme cu nivelurile de puritate cerute de bunele practici de fabricație, cantitățile detectabile pot fi suficiente pentru a determina un *rezultat pozitiv* într-o *probă* recoltată unui *sportiv* care a utilizat un astfel de produs, datorită sensibilității îmbunătățite a metodelor de testare folosite de laboratoarele acreditate de *WADA.*

Un grup de lucru format din experți științifici și juridici („Grupul de lucru pentru contaminanți”) a efectuat o analiză aprofundată a acestei probleme. Aceștia au ajuns la concluzia că ingerarea de produse farmaceutice contaminate cu un

¹ Dacă nu se precizează altfel, termenii sau frazele scrise cu italic și/sau subliniate vor avea înțelesul care li s-a dat în Codul Mondial Anti-Doping și/sau Standardele internaționale.

diuretic poate duce la prezența diureticului în *proba* de urină a *sportivului* în concentrații scăzute, ce nu depășesc 20 ng/ml. În astfel de concentrații, un diuretic nu ar fi eficient pentru a masca prezența oricărei alte *substanțe interzise* ce poate fi prezentă într-o *probă.*

Prin urmare, la recomandarea Grupului de lucru pentru contaminanți, în data de 20 mai 2021, Comitetul Executiv al *WADA* a aprobat următoarele modificări ale cerințelor privind raportarea diureticelor de către laboratoarele acreditate de *WADA*, care intră în vigoare începând cu 1 iunie 2021:²

1. Conform paragrafului 2 de mai jos, va fi stabilit un *nivel minim de raportare* (NMR) de 20 ng/ml pentru acetazolamidă, bumetanidă, furosemid, hidroclorotiazidă, torasemidă și triamteren, astfel încât prezența unuia sau mai multor astfel de diuretice sau a *metaboliților* acestora în *proba* de urină unui *sportiv* într-o concentrație estimată egală sau mai mică de (≤) 20 ng/mL nu trebuie raportată ca *rezultat pozitiv* sau *rezultat atipic*.

Justificare: Noul *NMR* pentru cele șase diuretice menționate mai sus va reduce riscul de sancționare a *sportivilor* care au fost testați pozitiv în urma consumului de substanțe contaminate, fără a submina lupta pentru un sport curat.

1. Ca singură excepție de la acest nou *NMR* pentru acetazolamidă, bumetanidă, furosemid, hidroclorotiazidă, torasemidă și triamteren, în cazul în care o *probă* este recoltată unui *sportiv* care participă la un sport sau disciplină unde se folosesc clase de greutate, laboratoarele acreditate de *WADA* trebuie să raporteze prezența unuia sau mai multor dintre aceste șase diuretice precizate sau a *metaboliților* acestora într-o concentrație estimată egală sau mai mică (≤) de 20

² Ca măsură intermediară, în timp ce TD2019MRPL, este în curs de revizuire, acestea sunt reflectate într-o nouă Scrisoare tehnică 24 – Nivelul minim de raportare pentru anumite diuretice care sunt contaminate cu produse farmaceutice (TL-24).

ng/mL a *NMR* ca fiind un *rezultat atipic*, declanșându-se investigarea obligatorie de către *Autoritatea de gestionare a rezultatelor* pentru a stabili dacă se impune încălcarea reglementărilor anti-doping.

Justificare: Diureticele pot fi folosite pentru a induce pierderea în greutate în sporturi/discipline unde *sportivii* trebuie să îndeplinească criteriile de greutate. Acest risc există atât *în,* cât și *în afara competiției*. Prin urmare, când laboratorul raportează un *rezultat atipic* prin prezența unuia sau mai multora dintre cele șase diuretice menționate mai sus (sau a *metabolitului (lor*)) într-o concentrație estimată egală sau sub 20 ng/ml în *proba* unui *sportiv* care participă la astfel de sport sau disciplină, *Autoritatea de gestionare a rezultatelor* va efectua o investigare pentru a stabili dacă este adecvat, ținând cont de toate circumstanțe, să inițieze proceduri care să stabilească săvârșirea unei încălcări a reglementărilor anti-doping.

Această excepție se aplică în cazul *sportivilor* care participă la următoarele sporturi/discipline:

|  |  |
| --- | --- |
| **SPORT** | **DISCIPLINĂ** |
| Skandenberg | Skandenberg |
| Culturism | Culturism |
| Box | Box |
| Jujitsu | Toate |
| Judo | Judo |
| Karate | Karate |
| Kickboxing | Toate |
| Muaythai | Muaythai |
| Powerlifting | Toate |
| Sambo | Sambo |
| Savate | Toate |
| Sumo | Sumo |
| Taekwondo | Sparring |
| Lupta cu odgonul | Lupta cu odgonul |
| Haltere | Haltere |
| Wrestling | Toate |
| Wushu | Sanda |

|  |  |
| --- | --- |
| **SPORT PARALIMPIC** | **DISCIPLINĂ** |
| Powerlifting | Para Powerlifting |
| Skandenberg | Para Skandenberg |
| Judo | Para Judo |
| Taekwondo | Para Taekwondo Kyorugi |

1. **Investigarea unui rezultat atipic**

Când o *Autoritate de gestionare a rezultatelor* primește de la un laborator acreditat *WADA un rezultat atipic* pentru acetazolamidă, bumetanidă, furosemid, hidroclorotiazidă, torasemidă și triamteren sau *metaboliții* lor, al unei probe recoltată de la un sportiv care participă la una dintre sporturile/disciplinele menționate mai sus, aceasta va aplica următoarele etape de investigare:

1. Va efectua o analiză în conformitate cu articolul 5.2 din *Standardul internațional pentru gestionarea rezultatelor* pentru a stabili (a) dacă a fost sau va fi acordată o *SUT* pentru diureticul în cauză, sau (b) dacă exisă vreo încălcare a *Standardului pentru testare și investigații sau Standardului internațional pentru laboratoare*, care ar fi cauzat *rezultatul atipic.* Dacă nu, vor fi urmate etapele de investigare prezentate mai jos.
2. De îndată ce este posibil și în orice caz înainte de notificarea *sportivului* cu privire la *rezultatul atipic*, recoltați o altă *probă* de urină de la *sportiv,* în cadrul unei testări *fără aviz prealabil*.
3. Verificați *pașaportul biologic steroidian* al *sportivului,* precum și istoricul de *testare* al *acestuia* pentru orice eventuale anormalități.
4. Examinați *Formularul de control doping* completat de *sportiv* la emiterea *probei* care a emis *rezultatul atipic*. Toate produsele farmaceutice eliberate cu sau fără rețetă medicală (generice și de la un brand anume) pe care *sportivul* a declarat că le-a utilizat în ultimele 7 zile, ar trebui să fie considerate posibile surse de contaminare.
5. Stabiliți (de exemplu, din informațiile de localizare recente ale *sportivului*) programul competițional al *sportivului* înainte și după recoltarea *probei* care a dat *rezultatul atipic*, precum și indicii de greutate din apropierea sesiunii de recoltare a *probei* până în ziua competiției. Evaluați aceste informații care indică utilizarea potențială a diureticului în cauză de către *sportiv* în vederea manipulării greutății corporale.
6. Contactați și intervievați *sportivul* în legătură cu circumstanțele *rezultatului atipic,* și totodată stabiliți: (A) programul competițional și indicii de greutate din cadrul calendarului competițional (a se vedea paragraful 5 de mai sus); și (B) utilizarea produselor farmaceutice. Căutați informații complete despre produse, dozare, calendarul și frecvența de ingerare, precum și înregistrările care să confirme prescripția produselor (dup caz) și chitanțele achiziției/livrării care să confirme cumpărarea produselor.
7. Stabiliți dacă *sportivul* mai deține vreunul dintre produsele farmaceutice utilizate în momentul recoltării *probei*. Dacă da, stabiliți ca acestea să fie trimise conform lanțului de custodie securizat la un laborator acreditat *WADA* și precizați laboratorului să le analizeze pentru detectarea prezenței diureticelor și/sau a *metabolitului (lor*) acestora.
8. Obțineți - fie din produsele farmaceutice rămase, fie din înregistrările păstrate de *sportiv*³ - informații specifice despre producătorul fiecărui produs utilizat de s*portiv*, data/locul în care s-a completat orice rețetă și numărul lotului/seriei produsului utilizat. Dacă este posibil, obțineți în mod independent detalii specifice despre numărul lotului și alte detalii de fabricație/sursă de la farmacia de unde a fost achiziționat produsul farmaceutic.
9. Încercați să obțineți un recipient sigilat al produsului (produselor) farmaceutice din același lot, fie din aceeași farmacie, fie de la același producător, trimiteți-l conform lanțului de custodie securizat la un laborator cu expertiza adecvată și precizați laboratorului să le analizeze pentru detectarea prezenței diureticelor și/sau a *metabolitului (lor)* acestora.

³ Curtea de Arbitraj Sportiv a stabilit că sportivilor le revine sarcina să păstreze înregistrările ingerării produselor farmaceutice și suplimentelor, ca parte a datoriei lor de a respecta regulamentele anti-doping: CAS 2006/A/1032, PARAGRAFUL 122.

1. Toate cele menționate mai sus nu se dorește a fi o listă completă a pașilor relevanți în investigație. *Autoritatea de gestionare a rezultatelor* trebuie să urmărească toate liniile relevante de acțiune în cadrul investigației și să ia în considerare toate faptele și circumstanțele relevante.

După finalizarea investigației, dacă *Autoritatea de gestionare a rezultatelor* se declară mulțumită, în sensul că *rezultatul atipic* a fost cauzat de contaminarea involuntară cu produse farmaceutice utilizate de *sportiv* înainte de recoltarea *probei, Autoritatea de gestionare a rezultatelor*  nu va lua nicio măsură împotriva *sportivului*. Totuși, aceasta va raporta concluzia (motivată) tuturor partenerilor cu drept de apel, conform articolului 13.2.3 din Codul Mondial Anti-Doping, iar decizia sa de a nu demara nicio acțiune suplimentară poate fi atacată cu apel de oricare dintre aceste părți.

Pe de altă parte, dacă *Autoritatea de gestionare a rezultatelor* nu se declară mulțumită în urma investigației, în sensul că *rezultatul atipic* nu a fost cauzat de contaminarea involuntară cu produse farmaceutice utilizate de *sportiv* înainte de recoltarea *probei, Autoritatea de gestionare a rezultatelor* va înainta *rezultatul atipic* ca *rezultat pozitiv*, conform articolului 5.1 din *Standardul internațional pentru gestionarea rezultatelor. Sportivul* poate pretinde în continuare, prin înaintarea unei cereri de atenuare a consecințelor, că *rezultatul pozitiv* a fost rezultatul ingerării unui produs contaminat, dar îi va reveni sarcina de a demonstra acest lucru pe baza unei balanțe a probabilităților.

Echipa științifică *a WADA* poate fi contactată pentru mai multe explicații.